**ПРИЛОЖЕНИЕ: Списък с данъчни юрисдикции, които не оказват съдействие, от трети държави**

Като част от работата на Платформата по въпросите на доброто управление в областта на данъчното облагане, в края на 2014 г. държавите членки предоставиха на Комисията списъци на юрисдикциите, които според тях могат да бъдат определени като данъчни юрисдикции, които не оказват съдействие. При определянето им държавите членки са използвали различни критерии, включително липсата на прозрачност и обмен на информация, наличието на вредни данъчни мерки и прилагането на ниски или нулеви данъчни ставки.

Настоящият списък включва данъчните юрисдикции, фигуриращи най-често в списъците, които държавите членки обсъдиха през декември 2014 г. в рамките на Платформата по въпросите на доброто управление в областта на данъчното облагане. Изброените по-долу юрисдикции присъстват в списъците на най-малко 10 държави членки. Комисията периодично ще актуализира списъка в зависимост от промените в националните списъци.

|  |
| --- |
| Андора\*\* |
| Ангила\* |
| Антигуа и Барбуда\*\* |
| Бахамски острови\*\* |
| Барбадос\* |
| Белиз\*\* |
| Бермуда\* |
| Британски Вирджински острови\* |
| Бруней\*\* |
| Кайманови острови\* |
| Острови Кук |
| Гренада\*\* |
| Гърнзи\* |
| Хонконг\*\* |
| Либерия |
| Лихтенщайн\*\*\* |
| Малдивски острови |
| Маршалови острови\*\* |
| Мавриций\* |
| Монако\*\* |
| Монтсерат\* |
| Науру |
| Ниуе\* |
| Панама |
| Сейнт Винсънт и Гренадини\*\* |
| Сейнт Китс и Невис\*\* |
| Сейшелски острови\* |
| Търкс и Кайкос\* |
| Американски Вирджински острови |
| Вануату |
|  |

\* Ранно приемане на новия глобален стандарт за автоматичен обмен на информация. Първият обмен на информация е предвиден за 2017 г.

\*\* Поет е ангажимент за приемане на новия глобален стандарт за автоматичен обмен на информация. Първият обмен на информация е предвиден за 2018 г.

\*\*\* Ранно приемане на новия глобален стандарт за автоматичен обмен на информация. Първият обмен на информация е предвиден за 2017 г. Страната понастоящем участва в обсъжданията относно данъчното облагане на дружествата в рамките на групата „Кодекс за поведение“ (Данъчно облагане на предприятия).

Тъй като при оценката на данъчните юрисдикции държавите членки могат да използват редица различни критерии, за момента не е ясно какви ще са промените в списъка, свързани с приемането на новите глобални стандарти за докладване от страна на някои данъчни юрисдикции.